पाएं अपने शहर की ताज़ा ख़बरें और फ्री ई-पेपरडाउनलोड करें
जब तक सरकार तीनों कृषि कानूनों को रद्द नहीं कर देती तब तक चाहे कुछ भी हो जाए, आंदोलन जारी रहेगा। इस दौरान चाहे महामारी हो या लॉकडाउन। किसान नेताओं ने यह चेतावनी देते हुए कहा कि आंदोलन तब तक खत्म नहीं होगा। जब तक उनकी मांगें पूरी नहीं हो जातीं। किसान आंदोलन के दौरान कोरोना महामारी से संबंधित सभी नियमों की पालना की जा रही है।
जहां एक तरफ पूरा देश महामारी से जूझ रहा है और प्रदेश सरकार ने लॉकडाउन भी लगा दिया है, वहीं किसान अपने हक के लिए लड़ रहे हैं। अंटोहा चौक पर आंदोलनकारी किसानों का धरना जारी है। किसानों के हौसले इस कदर बुलंद हैं कि उन्हें कोरोना जैसी महामारी से भी कोई डर नहीं है। किसानों को अगर किसी का डर सता रहा है तो वह है सरकार के काले कानूनों का।
किसान नेता मास्टर महेंद्र सिंह चौहान ने कहा कि कोरोना महामारी को लेकर किसान चिंतित जरूर हैं, लेकिन वे पूरी सावधानियां बरतेंगे और लॉकडाउन के नियमों का पालन भी करते रहेंगे। धरना स्थल पर ज्यादा भीड़ नहीं जुटाएंगे और आंदोलन का प्रचार गांवों में जाकर करेंगे। किसान आंदोलन अपने अंजाम पर पहुंचने से पहले समाप्त नहीं होगा। स्वामी श्रदानंद स्वामी ने कहा कि जब तक तीनों कृषि कानून वापस नहीं हो जाते और एमएसपी गांरटी बिल पास नहीं हो जाता। तब तक आंदोलन जारी रहेगा। किसान आखिरी दम तक संघर्ष करते रहेंगे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn